TISZAVASVÁRI VÁROS ÖNKORMÁNYZATA
KÉPVISELŐ TESTÜLETÉNEK
185/2026. (VI.25.) Kt. számú 
határozata


Döntés a TSE Tenisz Szakosztály kérelméről


Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

I. Hozzájárul a Tiszavasvári, Petőfi u. 3. szám alatti 2448/6 hrsz-ú ingatlanon a TSE általi kút fúrásához azzal, hogy az ehhez szükséges engedély jogosultja Tiszavasvári Város Önkormányzata, valamint az ezzel kapcsolatos költségek teljes megfizetését a TSE vállalja, továbbá a TSE vállalja az ezzel kapcsolatos ügyintézést meghatalmazás alapján.

II. Hozzájárul az ideiglenes vízkivételhez az ingatlan vízellátását biztosító gerincvezetékről almérő felszerelésével mindaddig, amíg a kút üzembe helyezése meg nem valósul. Az almérő alapján elhasznált ivóvíz díját a TSE köteles megtéríteni a Tiva-Szolg Nonprofit Kft. részére, az erre vonatkozó külön megállapodás alapján. 

III. Hozzájárul ahhoz, hogy a Tiszavasvári, Petőfi u. 3. szám alatti 2448/6 hrsz-ú ingatlanon a megvalósított 3db teniszpálya melletti területen a TSE egy kiszolgáló épületet helyezzen el, úgy hogy az a sportcsarnokhoz és a környezetéhez illeszkedjen.

IV.  Felhatalmazza a polgármestert, hogy:
- a kút engedélyezéséhez szükséges meghatalmazást írja alá,
- a kút engedélyezéséhez szükséges nyilatkozatokat tegye meg. 

V. [bookmark: _Hlk175591866] Felkéri a Tiva-Szolg Nonprofit Kft. ügyvezetőjét, hogy az ivóvíz használatára és annak elszámolására vonatkozóan kösse meg a megállapodást a TSE-vel.


Határidő: azonnal					Felelős: Balázsi Csilla polgármester

Balázsi Csilla					  Dr. Kovács János
              	polgármester						jegyző


